पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान पर बने साइक्लाेनिक सर्कुलेशन के कारण गुरुवार दाेपहर बाद माैसम ने करवट ले ली। 40 किमी. प्रतिघंटा की रफ्तार से धूल भरी हवाएं चलीं। शाम करीब 5 बजे कुछ देर के लिए अंधेरा छा गया। उसके बाद करीब डेढ़ घंटे तक रुक-रुककर बारिश हाेती रही। दिन के तापमान में 11 डिग्री की गिरावट दर्ज की गई।
माैसम विभाग के अनुसार शुक्रवार काे तेज हवाओं संग बारिश के आसार बन रहे हैं। पिछले दाे दिन से आंशिक रूप से बादल छाए हुए थे। हवाओं की रफ्तार थम गई थी। दक्षिणी-पूर्वी हवाओं संग अरब सागर की ओर से आ रही नमी ने उमस बढ़ा दी थी। गुरुवार काे भी सुबह बादल छाए रहे। सुबह 11 बजे के बाद धूप निकल आई।
दाेपहर तीन बजे के बाद अचानक ही माैसम में बदलाव आना शुरू हाे गया। शाम करीब 4.30 बजे 35 से 40 किमी. प्रतिघंटा की रफ्तार से धूल भरी दक्षिणी हवाएं चलने लगी। शाम 5 बजे के बाद बादलाें का गड़गड़ाना शुरू हाे गया। शाम करीब साढ़े 5 बजे ही शाम करीब 7.30 बजे जैसा अंधेरा छा गया।
वाहन चालकाें काे गाड़ी की लाइट जलानी पड़ गईं। उसके बाद बारिश शुरू हाे गई। जाे करीब 7 बजे तक हाेती रही। इससे तापमान में बुधवार के मुकाबले 11 डिग्री गिर गया। तापमान 27 डिग्री तक पहुंच गया। हालांकि औसत तापमान 36.4 डिग्री दर्ज किया गया। वहीं, न्यूनतम तापमान 22 डिग्री रहा।
इसलिए बदला माैसम
हरियाणा कृषि माैसम विज्ञान विभाग के विभागाध्यक्ष डाॅ. मदन ने बताया कि 23 मई से 30 मई के बीच दाे पश्चिमी विक्षाेभ के आने से राजस्थान के ऊपर साइक्लाेनिक सकुर्लेशन बन गया था। इस कारण पिछले 5 दिनाें से चक्रवात बना हुआ था। इस कारण ही अरब सागर की ओर से हवाएं चलने लगीं। जाे दक्षिणी-पूर्वी हवाओं संग आ रही थीं।
आगे क्या
आज भी बारिश के आसार
माैसम विभाग के अनुसार शुक्रवार काे तेज हवाओं संग बारिश के आसार हैं। उसके बाद 12 मई तक माैसम शुष्क रहेगा। इससे दिन का तापमान बढ़ जाएगा। तापमान 41 डिग्री तक पहुंच सकता है। रात का तापमान अभी स्थिर रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn